|  |
| --- |
|  |
| **REPUBLIKA HRVATSKA**  **ZAGREBAČKA ŽUPANIJA**  **GRAD VELIKA GORICA**  **GRADSKO IZBORNO POVJERENSTVO** |

**Klasa: 013-05/2021-01/09**

**Urbroj: 238-31-02-2021-5**

**Velika Gorica, 15. travnja 2021.**

Na temelju članka 22. Odluke o izboru članova vijeća jedinica mjesne samouprave i o izbornim jedinicama (Službeni glasnik Grada Velike Gorice br. 1/13.), Gradsko izborno povjerenstvo Grada Velike Gorice propisuje

**OBVEZATNE UPUTE BROJ MS -V**

**ZAŠTITA OSOBNIH PODATAKA**

**1. UVODNO**

1.1. Na postupak obrade osobnih podataka osoba koje sudjeluju na izborima za članove vijeća jedinica mjesne samouprave, dalje: osobni podaci, na odgovarajući način primjenjuju se odredbe posebnih propisa kojima se uređuje zaštita osobnih podataka.

**2. VODITELJ OBRADE OSOBNIH PODATAKA**

2.1. Voditelji obrade osobnih podataka su izborna povjerenstva koja su u skladu s odredbama Zakona i Odluke o izboru članova vijeća jedinica mjesne samouprave i o izbornim jedinicama, dalje u tekstu: Odluka, nadležna za poduzimanje određene izborne radnje (dalje: nadležna izborna povjerenstva).

2.2. Voditelj obrade osobnih podataka u pogledu podnošenja prijedloga kandidacijske liste političke stranke za izbor članova vijeća jedinica mjesne samouprave, je politička stranka/političke stranke podnositelj/i prijedloga navedene kandidacijske liste ili prijedloga kandidature

2.3. Voditelj obrade osobnih podataka u pogledu prikupljanja potpisa birača i podnošenja prijedloga kandidacijske liste grupe birača za izbor članova vijeća jedinica mjesne samouprave su prva tri birača-potpisnika navedenog prijedloga kandidacijske liste/prijedloga kandidature i/ili nositelj kandidacijske liste/kandidat.

2.4. Voditelj obrade osobnih podataka članova biračkih odbora su nadležna izborna povjerenstva koja ih imenuju i političke stranke koje određuju članove biračkog odbora sukladno odredbama Zakona.

2.5. Voditelj obrade osobnih podataka promatrača su ovlašteni predlagatelji promatrača propisani Zakonom i obvezatnim uputama Gradskog izbornog povjerenstva te nadležno izborno povjerenstvo.

2.6. Kontaktni podaci voditelja obrade objavljuju se na mrežnim stranicama Grada Velike Gorice za nadležna izborna povjerenstva, dok političke stranke, prva tri birača- potpisnika kandidacijske liste/prijedloga kandidature, nositelj kandidacijske liste/kandidat kao i ovlašteni predlagatelji promatrača objavljuju kontaktne podatke na drugi primjereni način.

2.7. Voditelji obrade mogu obradu osobnih podataka povjeriti izvršitelju obrade poštujući zahtjeve propisa o zaštiti osobnih podataka.

**3. SVRHA I OBRADA OSOBNIH PODATAKA**

3.1. Obrađuju se samo oni osobni podaci koji su nužni za provedbu pojedinih izbornih radnji.

* 1. Osoba čiji se osobni podaci obrađuju mora biti upoznata sa svrhom obrade osobnih podataka.

3.3. Pri provođenju mjesnih izbora obrađuju se osobni podaci:

* članova izbornih tijela — radi njihova imenovanja i isplate naknade za rad na izborima
* kandidata, birača, osoba za kontakt naznačenih na prijedlogu kandidacijske liste ili prijedlogu kandidature i osoba koje prikupljaju potpise birača, radi kandidiranja i radi daljnje obrade radi provedbe izbora
* promatrača — radi promatranja izbornog postupka
* osoba ovlaštenih za unošenje podataka u aplikacije izbornih sustava radi pristupa i rada u aplikacijama
* trećih osoba —koje je voditelj obrade i iz točke 2.1. ovih Obvezatnih uputa odredio u stručne timove radi provedbe popratnih radnji vezanih za mjesne izbore.

**4. VRSTA OSOBNIH PODATAKA KOJA SE OBRAĐUJE**

* 1. Pri provođenju lokalnih izbora obrađuju se sljedeći osobni podaci:
* osobni podaci članova izbornih tijela - ime i prezime, prebivalište, osobni identifikacijski broj (OIB), podaci o osobnoj iskaznici, kontaktni podaci, datum rođenja, podatak o bankovnom računu i podatak o mirovinskom osiguranju, potpis, a za članove proširenog sastava izbornih povjerenstava te članove biračkih odbora i podatak o političkoj stranci koja ih je predložila u izborno tijelo te da nisu kandidati na mjesnim izborima, odnosno za predsjednika, potpredsjednika i članove stalnog sastava izbornog povjerenstva odnosno za predsjednika i potpredsjednika biračkog odbora da nisu član političke stranke niti kandidat na lokalnim izborima
* osobni podaci kandidata - ime i prezime, osobni identifikacijski broj (OIB), nacionalnost, prebivalište, datum rođenja, spol, kontaktni podaci i potpis
* osobni podaci birača koji predlažu kandidacijsku listu ili kandidaturu: ime i prezime, prebivalište, podaci o osobnoj iskaznici, nacionalnost i potpis
* osobni podaci osobe koja prikuplja potpise birača: ime i prezime, osobni identifikacijski broj (OIB) i potpis
* osobni podaci osobe za kontakt naznačene na prijedlogu kandidacijske liste: ime i prezime, osobni identifikacijski broj (OIB), prebivališta i kontaktni podaci
* osobni podaci promatrača: ime i prezime i osobni identifikacijski broj (OIB) ili serijski broj identifikacijske isprave promatrača te podaci o podnositelju zahtjeva za promatranje izbora
* osobni podaci osoba ovlaštenih za unošenje podataka u aplikacije izborih sustava: ime, prezime, osobni identifikacijski broj (OIB), adresa elektroničke pošte i drugi kontaktni podaci i
* osobni podaci trećih osoba koji su nužni za izvršenje zadaće i plaćanje naknade članovima stručnih timova određenih radi provedbe popratnih radnji vezanih za mjesne izbore.

4.2. Voditelj obrade može tražiti i obrađivati i druge osobne podatke ako su isti potrebni za izvršavanje zakonskih obveza voditelja obrade.

4.3. U obrascima koji su propisani drugim obvezatnim uputama za mjesne izbore bit će podrobnije naznačeni traženi osobni podaci za pojedine svrhe.

4.4. Radi provjere točnosti osobnih podataka iz točke 4.1. ovih Obvezatnih uputa, na zahtjev nadležnog izbornog povjerenstva, dostavit će i/ili omogućiti preuzimanje:

* ministarstvo nadležno za registar birača - podatke iz registra birača
* ministarstvo nadležno za unutarnje poslove — podatke o prebivalištu i identifikacijskim ispravama birača
* ministarstvo nadležno za financije — podatke o osobnom identifikacijskom broju (OIB).

**5. VRIJEME OBRADE OSOBNIH PODATAKA**

5.1. Osobni podaci iz točke 4. ovih Obvezatnih uputa obrađuju se tijekom vremena potrebnog za ostvarenje svrhe za koju se obrađuju u rokovima određenim Odlukom i drugim mjerodavnim propisima.

5.2. Nakon isteka propisanih rokova, s osobnim podacima postupa se u skladu s posebnim propisima koji uređuju pitanja vezano uz arhiviranje arhivskog gradiva te izlučivanje javnog dokumentarnog gradiva.

**6. JAVNA OBJAVA OSOBNIH PODATAKA**

6.1. Radi kandidiranja na mjesnim izborima javno se objavljuju osobni podaci sadržani u pravovaljanim kandidacijskim listama i zbirnim listama na način predviđen Odlukom.

6.2. Radi objave rezultata izbora javno se objavljuju osobni podaci izabranih kandidata na način propisan Odlukom.

6.3. Radi imenovanja članova izbornih tijela, na mrežnoj stranici i/ili oglasnoj ploči Grada Velike Gorice mogu se objaviti imena i prezimena članova izbornih tijela, a za članove proširenih sastava izbornih povjerenstava te članove biračkih odbora i podatak o političkoj stranci koja ih je predložila u izborno tijelo.

6.4. Osobni podaci iz točaka 6.1.-6.3. ovih Obvezatnih uputa javno objavljeni na mrežnoj stranici i/ili oglasnoj ploči Grada Velike Gorice, osim imena i prezimena kandidata, uklonit će se s mrežnih stranica i /ili oglasne ploče po isteku rokova određenih za obradu podataka iz Zakona i drugih mjerodavnih propisa.

**7. OBJAVA I STUPANJE NA SNAGU**

7.1. Ove Obvezatne upute stupaju na snagu danom donošenja i bit će objavljene u Službenom glasniku Grada Velike Gorice.

### PREDSJEDNICA

**Branka Deranja Trajbar, dipl.iur., v.r.**